Tîrgu-Mureș, 18 octombrie, 2016

Comunicat de presă

Adunarea Generală a Membrilor POL a decis ieri, 17 octombrie, ca POL să demareze negocierile cu Uniunea Salvați România (USR) pentru a include pe lista sa de candidați din județul Mureș persoane de la POL, cu șanse de a obține cel puțin un mandat de deputat. Totodată, o condiție pusă de formațiunea noastră este ca USR să accepte ca reprezentanții POL să participe la dezbaterile electorale din media centrale.

Decizia vine ca urmare a eșecului de a strânge numărul de semnături necesare pentru ca POL să se înscrie singur în competiția electorală. Alegerea USR este firească în urma publicării programelor noastre electorale, care conțin o sumedenie de principii și puncte comune și a trecuturilor civice ale fondatorilor celor două formațiuni. Totodată, hotărârea POL a fost luată prin vot universal deschis tuturor membrilor POL, care s-a efectuat pe o platformă online securizată, colegii noștri având la dispoziție 3 zile pentru a-și exprima votul.

Președinte

Mașca Dan-Sorin